Strafhof lewer uitspraak oor Al-Basjir-saak | Maroela Media
Strafhof lewer uitspraak oor Al-Basjir-saak
Die Internasionale Strafhof het Donderdag uitspraak gelewer in verband met die Suid-Afrikaanse regering se versuim om Omar al-Basjir, president van die Soedan, in hegtenis te neem toe hy die Afrika-unie se beraad in Junie 2015 in Johannesburg bygewoon het.
'n Lasbrief is deur die Strafhof uitgereik vir Al-Basjir se inhegtenisneming. Al-Basjir word van oorlogsmisdade, misdade teen die mensdom en volksmoord aangekla.
Die hof het bevind die regering het deur hul optrede versuim om aan 'n versoek van die Internasionale Strafhof te voldoen in teenstelling met die voorskrifte van die Statuut van Rome. Die hof het gesê Suid-Afrika se versuim om aan 'n versoek van die Internasionale Strafhof te voldoen, het ook die hof verhoed om sy pligte en funksies uit te voer.
Die hof het Suid-Afrika se argument verwerp dat hy in ooreenstemming met internasionale gewoontereg ten opsigte van diplomatieke immuniteit, nie 'n president in hegtenis kon neem wat Suid-Afrika besoek het op uitnodiging van die Afrika-unie nie. Die hof het gesê Suid-Afrika het geen reg gehad om 'n eensydige besluit te neem om Al-Basjir nie in hegtenis te neem nie.
Maroela Media het vroeër berig verteenwoordigers van Suid-Afrika moes op 7 April in die voorverhoorkamers van die Strafhof verskyn om te verduidelik waarom dié hof nie moet beslis téén Suid-Afrika nie. Suid-Afrika het toe kans gekry om geskrewe en gesproke getuienis in te handig.
Die hooggeregshof in Pretoria het in Februarie gelas die regering se kennisgewing om te begin met sy onttrekking aan die Strafhof sonder die parlement se goedkeuring, is ongrondwetlik en ongeldig. Suid-Afrika het daarna sy kennisgewing om hom aan die Internasionale Strafhof te onttrek, amptelik herroep.
Familie vra om hulp ná Jhb-man (50) vermis raak
…..En, wat gaan nou met die regering gebeur…?
Dus, sal dit maar net weer gebeur asof SA inelkgeval nie meer deel is van die ICC nie.
Dis goed, maar dis net akademies.
Kan mens dit nog n regering noem as hulle amper nooit iets reg doen nie?
Ek lees die laaste paragraaf in die berig, maar dan is "Suid_ Afrika" nou weer so kwaad dat die regering gaan weer met stappe begin. Plaas dat die "Suid-Afrikaanse" regering vir die regte mense kwaad is.
As hy Dan regtig so gevaarlik is, waarom her hulle hom nie self kom haal nie – hulle tog geweet waar hy was! Of gaan haal hom in sy land!